ঝিনাইগাতী প্রতিনিধি : শেরপুরের ঝিনাইগাতী উপজেলা নির্বাহী অফিসার মোহাম্মদ সেলিম রেজা এক অভিযান চালিয়ে ৩শ’ ৫০ বস্তা চোরাই কাঠ কয়লা আটক করেছেন। উক্ত কয়লার বর্তমান বাজার মূল্য প্রায় ৫০ হাজার টাকা। জানা যায়, গতকাল ২৯ ফেব্রুয়ারী সোমবার রাত ৮টায় গোপন সংবাদের ভিত্তিত্বে এ অভিযান পরিচালনা করা হয়। অভিযানে উপজেলার বাকাকুড়া বাজারের একটি পরিত্যক্ত ঘর থেকে এসব চোরাই কয়লা আটক করা হয়। পরে আটককৃত কয়লা বন-বিভাগের নিকট হস্তান্তর করা হয়েছে। উপজেলা নির্বাহী অফিসার মোহাম্মদ সেলিম রেজা ঘটনার সত্যতা নিশ্চিত করেছেন।